b"\n_START_ARTICLE_\nBhaskara II\n_START_SECTION_\nBiografia\n_START_PARAGRAPH_\nEl poc que es coneix de la seva vida procedeix de la introducci\xc3\xb3 de la seva obra Siddhanta Siromani. Va ser fill del braman Mahesvara que havia tingut fama com astr\xc3\xb2leg. El seu lloc de naixement, Vijayapura, \xc3\xa9s discutit per alguns historiadors que el situen a Patna._NEWLINE_Va ser el cap de l'Observatori Astron\xc3\xb2mic d'Ujjain, el m\xc3\xa9s prestigi\xc3\xb3s centre cient\xc3\xadfic de l'\xc3\x8dndia en aquella \xc3\xa8poca i en el que tamb\xc3\xa9 havien estat Brahmagupta i Varahamihira en segles anteriors._NEWLINE_El seu n\xc3\xa9t, Changadeva, va ser astr\xc3\xb2nom a la cort de la dinastia Yadava."